บัวหลวงส่งDWขายกลางเดือนนี้
หลักทรัพย์บัวหลวง ประเดิมศักราชใหม่ส่ง DW4 ตัว ขายกลางเดือนนี้
18 ม.ค. 2554

หลักทรัพย์บัวหลวง ประเดิมศักราชใหม่ส่ง DW4 ตัว ขายกลางเดือนนี้
นายบรรณรงค์ พิชญากร กรรมการผู้จัดการ ฝ่ายกิจการค้าหลักทรัพย์ บริษัทหลักทรัพย์ บัวหลวง จำกัด (มหาชน) หรือ BLS เปิดเผยว่า บริษัทฯ จะเสนอขายใบสำคัญแสดงสิทธิอนุพันธ์ (Derivative Warrant : DW) จำนวน 4 ตัว โดยอ้างอิงหุ้นสามัญของบริษัท อินโดรามา เวนเจอร์ส จำกัด (มหาชน) และบริษัท ปตท. สำรวจและผลิตปิโตรเลียม จำกัด (มหาชน) ในประเภทสิทธิในการซื้อ (Call Warrant) และประเภทสิทธิในการขาย (Put Warrant) โดยจะนำเข้าซื้อขายในตลาดหลักทรัพย์แห่งประเทศไทยตั้งแต่วันที่ 17-20 ม.ค. 2554 
สำหรับใบสำคัญแสดงสิทธิอนุพันธ์ในหุ้นสามัญของบริษัท อินโดรามา เวนเจอร์ส จำกัด (มหาชน) ประเภทคอลวอร์แรนต์ ออกโดย หลักทรัพย์บัวหลวง รุ่น B ชื่อย่อ IVL01CB จำนวน 30 ล้านหน่วย เริ่มเข้าซื้อขายในตลาดหลักทรัพย์แห่งประเทศไทยวันที่ 17 ม.ค. 2554 และครบกำหนดอายุวันที่ 29 เม.ย. 2554 โดยจะซื้อขายในตลาดหลักทรัพย์วันสุดท้ายวันที่ 25 เม.ย. 2554 มีอัตราการใช้สิทธิ 10 ใบสำคัญแสดงสิทธิอนุพันธ์ต่อ 1 หุ้นสามัญ ราคาใช้สิทธิ 48 บาท
ใบสำคัญแสดงสิทธิอนุพันธ์ในหุ้นสามัญของบริษัท อินโดรามา เวนเจอร์ส จำกัด (มหาชน) ประเภทพุทวอร์แรนต์ ออกโดย หลักทรัพย์บัวหลวง รุ่น B ชื่อย่อ IVL01PB จำนวน 12 ล้านหน่วย จะเข้าซื้อขายในตลาดหลักทรัพย์แห่งประเทศไทยวันที่ 18 ม.ค. 2554 และครบกำหนดอายุวันที่ 29 เม.ย. 2554 โดยจะซื้อขายในตลาดหลักทรัพย์วันสุดท้ายวันที่ 25 เม.ย. 2554 มีอัตราการใช้สิทธิ 10 ใบสำคัญแสดงสิทธิอนุพันธ์ต่อ 1 หุ้นสามัญ ราคาใช้สิทธิ 70 บาท 
ส่วนใบสำคัญแสดงสิทธิอนุพันธ์ในหุ้นสามัญของบริษัท ปตท. สำรวจและผลิตปิโตรเลียม จำกัด (มหาชน) ประเภทคอลวอร์แรนต์ ออกโดย หลักทรัพย์บัวหลวง รุ่น A ชื่อย่อ PTTE01CA มีจำนวน 25 ล้านหน่วย จะเริ่มเข้าซื้อขายในตลาดหลักทรัพย์แห่งประเทศไทยวันที่ 19 ม.ค. 2554 และครบกำหนดอายุวันที่ 31พ.ค. 2554 โดยจะซื้อขายในตลาดหลักทรัพย์วันสุดท้ายวันที่ 25 พ.ค. 2554 มีอัตราการใช้สิทธิ 40 ใบสำคัญแสดงสิทธิอนุพันธ์ต่อ 1 หุ้นสามัญ ราคาใช้สิทธิ 155 บาท  
ใบสำคัญแสดงสิทธิอนุพันธ์ในหุ้นสามัญของบริษัท ปตท. สำรวจและผลิตปิโตรเลียม จำกัด (มหาชน) ประเภทพุทวอร์แรนต์ ออกโดย หลักทรัพย์บัวหลวง รุ่น  A ชื่อย่อ PTTE01PA มีจำนวน  20 ล้านหน่วย จะเริ่มเข้าซื้อขายในตลาดหลักทรัพย์แห่งประเทศไทย วันที่ 20 ม.ค. 2554 และครบกำหนดอายุวันที่ 31 พ.ค. 2554  โดยจะซื้อขายในตลาดหลักทรัพย์วันสุดท้ายวันที่ 25 พ.ค. 2554  มีอัตราการใช้สิทธิ 40 ใบสำคัญแสดงสิทธิอนุพันธ์ต่อ 1 หุ้นสามัญ ราคาใช้สิทธิ 200 บาท 
นายบรรณรงค์ กล่าวว่า ใบสำคัญแสดงสิทธิอนุพันธ์ ทั้ง 4 ตัวถือเป็นการประเดิมศักราชใหม่ของปี 2554 นี้ ด้วยความมุ่งมั่นในการพัฒนาสินค้าทางการเงินเพื่อตอบสนองความต้องการลงทุนของลูกค้า บริษัทฯ จึงมีแผนที่จะเสนอขายใบสำคัญแสดงสิทธิอนุพันธ์อย่างต่อเนื่องจากปี 2553 ที่ได้ออกใบสำคัญแสดงสิทธิอนุพันธ์ที่อ้างอิงกับหุ้นสามัญของบริษัท อินโดรามา เวนเจอร์ส (IVL) ทั้งประเภทคอลวอร์แรนต์ ชื่อ IVL01CA และพุทวร์แรนต์ ชื่อ IVL01PA มูลค่าการเสนอขายรวมกว่า 74 ล้านบาท โดยได้รับการตอบรับอย่างดีจากผู้ลงทุน